Arthur Muir a devenit cel mai bătrân american ce urcă pe Everest, la 75 de ani.
Arthur Muir, 75 de ani, a devenit cel mai bătrân american ce urcă pe Everest. Cel mai în vârstă om care a cucerit muntele este japonezul Yuichiro Miura, 80 de ani. Tsang Yin-hung, din Hong Kong, a escaladat Everestul în 25 de ore şi 50 de minute. Horia Colibăşanu a urcat pe 6 vârfuri, din 14 existente, de peste 8.000 de metri.
Americanul Arthur Muir a escaladat Everestul. A devenit astfel cel mai în vârstă american care face asta. Dacă cumva crezi că Arthur are în spate o viaţă de alpinist, află că la doar 68 de ani s-a apucat de escaladări. Abia ieşise la pensie, după o carieră de avocat."Realizezi cât de mare e muntele, cât de periculos, câte lucruri pot merge rău. Da, asta te face să fii nervos, să fii anxios, şi poate chiar puţin speriat. Am ajuns în vârf, şi, să fiu sincer, am fost puţin surprins să ajung acolo. Am fost prea obosit să stau în picioare, aşa că am stat jos în pozele de pe vârf", a povestit Arthur.Azi, pe 30 mai, Everestul mai bate un record, pe lângă cel al lui Arthur. Tsang Yin-hung, de 45 de ani, a devenit femeia care a urcat cel mai rapid cei 8.848 de metri ai Everestului – 25 de ore și 50 de minute."Simt uşurare şi bucurie, dar nu pentru că vreau să bat recorduri. Doresc doar să-mi forţez limitele", a spus femeia.Ascensiunile lui Horia Colibășanu.